Med den femtebedste tid i de to semifinaler, er den nordjyske svømmer, Mie Ø. Nielsen klar til finalen ved EM-på kortbane, der svømmes i København. Det skriver TV2 Sporten. Det var i favoritdisciplinen 100 meter ryg, at Mie Ø. Nielsen kvalificerede sig til finalen, og den nordjyske svømmer præsterede onsdagens bedste danske resultat. Der var nemlig ikke andre danskere i de øvrige semifinaler, der formåede at kvalificere sig til finalerne. Finalen svømmes torsdag aften i Royal Arena i København.
Den nordjyske svømmer er klar til torsdagens EM-finale i København.